ddrg/super_eurlex huggingface dataset:
K.

der henviser til, at de to formænd for Den Blandede Parlamentariske Forsamling AVS-EU den 17. maj 2011 opfordrede til oprettelse af en neutral, konsensusbaseret og inklusiv overgangsregering, som skulle have til opgave at iværksætte en gennemsigtig og uafhængig proces med henblik på afholdelse af demokratiske valg overvåget af det internationale samfund som et første skridt på vejen mod en holdbar genoprettelse af et forfatningsbaseret system,
19.

mener, at Galileo og Egnos som europæiske programmer, der er ejet af EU og er af væsentlig interesse for offentligheden i EU, hovedsageligt bør finansieres over EU-budgettet; mener, at alle mulige finansieringskilder, herunder innovative finansieringsformer, bør undersøges som supplement til bidragene fra EU-budgettet; understreger, at budgetmæssige ad hoc-nødløsninger som dem, der er set førhen, sandsynligvis sætter strategiske, store EU-projekters succes og værditilvækst på spil og undergraver det politiske momentum omkring dem; mener derfor, at der må udarbejdes en sund, global og langsigtet løsninger for finansieringen af dem; foreslår, at der afsættes et forudbestemt årligt beløb på EU's budget (til finansiering af den resterende Galileo-infrastruktur samt driftsomkostningerne); påpeger, at de skønnede tal, der indgår i midtvejsevalueringen for perioden efter 2013, kun er vejledende, og opfordrer Kommissionen til at fremlægge en detaljeret specificering af de forventede finansielle behov inden sommeren 2011 for at øge projektets ansvarlighed, forudsigelighed og gennemsigtighed;
12.

understreger, at det er nødvendigt at udvikle pålidelige, harmoniserede og ajourførte statistikker og at opnå data og indikatorer, der dækker en lang periode, således at de kan anvendes til at beskrive den fremtidige udvikling og udforme politikker; anbefaler, at de forskellige databaser, der forvaltes af de offentlige myndigheder, bruges og kombineres bedre, og at der i hver medlemsstat anvendes en ensartet metode og fælles standarder, definitioner, klassifikationer og regnskabsregler for at sikre kvaliteten og sammenligneligheden af dataene; opfordrer til, at dataene indsamles og behandles i overensstemmelse med principperne om faglig uafhængighed, upartiskhed, objektivitet, statistisk fortrolighed og omkostningseffektivitet, idet der dog tages behørigt hensyn til spørgsmål om beskyttelse af persondata; mener, at Eurostat bør spille en væsentlig rolle i denne proces;
16.

mener, at kapitlerne om landbrug for begge parter vil udgøre et vigtigt emne i disse forhandlinger; er bekymret over muligheden for betydelige indrømmelser på området for gmo'er, mælk og oprindelsesmærkning; understreger derfor, at der bør tages fuldt hensyn til interesserne og prioriteringerne i landbruget, og opfordrer Kommissionen til at forhandle om en aftale, der både vil være til fordel for EU's og Canadas forbrugere samt for landbrugssektoren på begge sider, og inden for rammerne af et globalt afbalanceret resultat sikre større, men fair konkurrence mellem EU’s og Canadas leverandører af landbrugsvarer; glæder sig i denne forbindelse over begge parters indledende forpligtelse til ikke at opretholde, indføre eller genindføre landbrugseksportsubsidier for de landbrugsprodukter, som udveksles, eftersom dette må ses som et positivt skridt til fordel for ambitiøse og fair forhandlinger, samt over aftalen om at samarbejde inden for WTO-landbrugsforhandlingerne;
32.

noterer sig med bekymring visse medlemsstaters relativt beskedne deltagelse i RP7, hvilket ikke bidrager til territorial samhørighed og en afbalanceret udvikling i Europa; mener, at en bedre samordning, sammenhæng og synergi mellem RP7 og struktur- og samhørighedsfondene samt en bedre anvendelse af programmet "Mennesker" kan forbedre de underrepræsenterede medlemsstaters deltagelse; mener, at alle medlemsstater kan blive i stand til at opnå et højere ekspertiseniveau (stairway to excellence) ved at anvende strukturfondene til at styrke forskningsinfrastrukturen og fremme kapacitetsopbygningen inden for forskning og innovation; glæder sig derfor over nedsættelsen af synergiekspertgruppen, der er blevet etableret for at finde synergier mellem RP7, strukturfondene og rammeprogrammet for konkurrenceevne og innovation; understreger imidlertid det ubetingede behov for at sondre mellem kriterierne for RP7 og strukturfondene, da principperne for fremragende forskningskvalitet (der udelukkende forvaltes og koordineres af Europa-Kommissionen) bør være afgørende ved tildeling af RP7-midler med henblik på at sikre maksimal merværdi for FUI i Europa; påpeger med tilfredshed, at der for perioden 2007-2013 inden for samhørighedsfondene er afsat 86 mia. EUR til støtte for innovation (25 % af det samlede beløb), hvoraf der til kerneforskning og teknologisk udvikling er afsat 50 mia. EUR, hvilket svarer til det samlede budget for RP7; understreger betydningen af F&U’s territoriale dimension, idet der tages hensyn til de forskellige områders specifikke behov og kapacitet under udformningen af politikker ("intelligent specialisering"); mener derfor, at det er af afgørende betydning at inddrage regionale og lokale myndigheder i opgaven med at øge forsknings- og innovationskapaciteten i deres områder; anbefaler, at de ikke anvendte midler på EU-budgettet nu og indtil slutningen af 2013 og i perioden 2014-2020 i endnu højere grad skal kanaliseres i retning af innovation, videnskab og forskning både i form af menneskelige ressourcer, udvikling og infrastruktur;
21.

opfordrer Kommissionen og medlemsstaterne til at prioritere afskaffelse af børnearbejde og respekt for børns rettigheder i forbindelse med handelsaftaler, dialoger med andre lande og udviklingssamarbejde, og konstaterer, at den private sektor kommer til at spille en væsentlig rolle i forbindelse med respekten for børns rettigheder; mener, at foranstaltninger til bekæmpelse af børnearbejde bør omfatte skabelsen af anstændige job for voksne, samtidig med at børn får mulighed for at få en passende uddannelse; opfordrer yderligere til at oprette en EU-hotline for børnearbejde, hvor borgerne kan anmelde alle de europæiske virksomheder, der gør brug af børnearbejde hvor som helst i verden; mener, at en sådan hotline bør have en lille, men tilstrækkelig kapacitet, der kan sætte den i stand til at offentliggøre en årlig rapport om sine resultater;
44.

påpeger, at ESMA er ansvarlig for at gennemføre og håndhæve, at kreditvurderingsbureauerne efterlever forordning (EF) nr. 1060/2009; mener, at eksterne kreditvurderinger, der tjener reguleringsformål, ikke bør klassificeres som simple udtalelser, og at kreditvurderingsbureauer bør holdes ansvarlige for, at de metoder, der ligger til grund for deres vurderinger, anvendes konsekvent; anbefaler derfor, at kreditvurderingsbureauers civilretlige ansvar i tilfælde af grov uagtsomhed eller forsømmelighed fastlægges på et ensartet grundlag i hele EU, og anmoder Kommissionen om at pege på måder, hvorpå et sådant civilretligt ansvar kan nedfældes i medlemsstaternes civilret;
97.

understreger, at det at give unge mennesker mulighed for at gennemføre et uddannelses- eller praktikforløb i udlandet er væsentlig for deres erhvervelse af nye færdigheder, herunder sprogkundskaber, og således øger deres muligheder for integration på arbejdsmarkedet; glæder sig derfor over Kommissionens intentioner om at udforme et Unge på vej-kort, der vil hjælpe alle unge med at flytte til en anden medlemsstat for at studere, og om at oprette mobilitetslån til europæiske studerende for at give flere unge europæere, især de dårligst stillede af dem, mulighed for at gennemføre et studie-, uddannelses- eller praktikforløb i et andet land;
47.

henviser til, at Parlamentet og dets udvalg allerede på nuværende tidspunkt råder over de nødvendige instrumenter til at kontrollere Kommissionens konsekvensanalyser; mener, at forelæggelse af Kommissionens konsekvensanalyse for de relevante udvalg ville udgøre et værdifuldt supplement til den kontrol, der gennemføres af Europa-Parlamentet; bemærker, at en sådan kontrol også kan gennemføres på en række andre måder, herunder ved hjælp af supplerende konsekvensanalyser, uddybende analyser, eksterne eksperters undersøgelse af Kommissionens egne konsekvensanalyser og gennem afholdelse af særlige møder med uafhængige sagkyndige; fremhæver, at arbejdet inden for Parlamentets afdelinger i denne sammenhæng bør videreudvikles på en sammenhængende måde;
25.

ser fordele ved et frivilligt instrument, der indeholder særlige bestemmelser for de hyppigst brugte aftaletyper, især for salg af varer og levering af tjenesteydelser; gentager sin tidligere opfordring til at inddrage forsikringskontrakter under det frivillige instruments anvendelsesområde, da et sådant instrument kunne være af særlig nytte for mindre forsikringskontrakter; understreger, at der på det forsikringsaftaleretlige område allerede er foretaget det indledende arbejde med principperne om europæisk forsikringsaftaleret (Principles of European Insurance Contract Law, PEICL), som bør integreres i den europæiske aftaleret samt revideres og videreudvikles; henstiller imidlertid til, at der udvises forsigtighed for så vidt angår inddragelsen af finansielle tjenesteydelser i forslag til aftaleretlige instrumenter på dette stadie, og opfordrer Kommissionen til at nedsætte en særskilt intern ekspertgruppe med henblik på det fremtidige forberedende arbejde på området for finansielle tjenesteydelser for derved at sikre, at der i kommende instrumenter tages højde for mulige særtræk ved sektoren for finansielle tjenesteydelser og eventuelle beslægtede initiativer fra andre dele af Kommissionen, samt at inddrage Europa-Parlamentet på et tidligt stadium;
94.

understreger behovet for at prioritere energieffektivitet og vedvarende energikilder, når der skal træffes afgørelse om finansiering af energiinfrastrukturen; understreger det presserende behov for at modernisere og opgradere den europæiske energiinfrastruktur, udvikle intelligente net og opbygge de sammenkoblinger, som er nødvendige for at virkeliggøre det indre marked for energi, diversificere forsyningskilder og forsyningsruter i forhold til tredjelande, forbedre forsyningssikkerheden og opfylde energi- og klimamålene; noterer sig, at det skønnes, at der er behov for betydelige investeringer på omkring 1 000 mia. EUR inden 2020 på dette område; især for at sikre overførselskapaciteten, herunder ny produktionskapacitet og investeringer i elnettet; bemærker, at med de nuværende energipriser på verdensmarkedet, vil størstedelen af de store investeringer, der er påkrævet, kunne komme fra den private sektor; understreger behovet for at maksimere effekten af EU-finansieringen og mulighederne i forbindelse med strukturfondene og innovative finansielle instrumenter til finansiering af centrale nationale og grænseoverskridende europæiske prioriterede energiinfrastrukturprojekter; fremhæver behovet for en betydelig budgetbevilling fra EU til innovative finansielle instrumenter på dette område;
15.

anerkender behovet for et samarbejde uden for ODA med mange udviklingslande for at få globale offentlige goder; mener, at denne type samarbejde bør reguleres, og at midler bør kanaliseres via et eller flere separate instrumenter for at sikre gennemsigtighed og for at beskytte udviklingssamarbejdes særlige karakter som et selvstændigt politikområde inden for eksterne relationer; insisterer på linje med løftet på Det Europæiske Råd den 29.-30. oktober 2009 på, at finansiering i forbindelse med klimaændringer ikke bør underminere eller skade kampen mod fattigdom og den fortsatte udvikling mod 2015-udviklingsmålene, og at de begrænsede ODA-midler, der er tilgængelige til at mindske fattigdom, ikke må omdirigeres til ikke-udviklingsmål i udviklingslande; understreger, at OECD-definitionen af ODA ikke bør ændres, og opfordrer Kommissionen til at sikre, at alle udviklingsprojekter, der finansieres af EU, ikke modarbejder bestræbelserne på at modvirke de globale klimaændringer, og at alle sådanne projekter er "klimasikret", især store infrastrukturprojekter eller projekter på mindre øer, der vil være de første, der bliver ramt af følgerne af klimaændringerne;
20.

erkender, at luftfartsaftaler ofte tillægger et fælles udvalg en væsentlig rolle, navnlig med hensyn til regelharmonisering; accepterer, at dette i mange tilfælde er et mere fleksibelt og effektivt middel til at træffe beslutninger end at søge at medtage sådanne spørgsmål i selve aftalen; understreger ikke desto mindre betydningen af, at Parlamentet modtager fuldstændig og rettidig information om arbejdet i de forskellige blandede udvalg;
15.

insisterer på, at Kommissionen inden for rammerne af budgetproceduren og den kommende flerårige finansielle ramme (FFR) bør foreslå foranstaltninger til at sikre et passende finansieringsniveau til forskning i og udvikling af GNSS samt til dets gennemførelse; understreger, at EU-finansiering inden for transportsektoren allerede er sparsom, og at yderligere midler til GNSS derfor ikke bør føre til færre midler til andre prioriteringer inden for den fælles transportpolitik; gentager sin opfordring til Kommissionen vedrørende såvel dette projekt som andre lignende projekter som f.eks. TEN-T, om at fremsætte et forslag til flerårig finansiering, der rækker videre end perioden for den flerårige finansielle ramme, for at tilvejebringe stabile og pålidelige finansielle rammer for mere ambitiøse europæiske projekter, hvis omfang rækker ud over de nuværende grænser;
F.

der henviser til, at Andrzej Poczobut, journalist ved tv-kanalen Belsat og avisen "Gazeta Wyborcza", er blevet arresteret og risikerer op til to års fængsel, fordi han anklages for at have "fornærmet præsidenten" i forlængelse af nogle nylige artikler; der henviser til, at Amnesty International anerkender Andrzej Poczobut som samvittighedsfange; der henviser til, at Irina Khalip, som er gift med Andrej Sannikov, også er blevet arresteret og risikerer at blive anklaget i forbindelse med protesterne; der henviser til, at hun for tiden sidder i husarrest med forbud mod at kommunikere med sin mand,
166.

understreger, at det er nødvendigt at mobilisere EU’s regioners fulde innovationspotentiale for at opfylde Europa 2020-målsætningen om intelligent, bæredygtig og inklusiv vækst, og påpeger, at fremtidens regionalpolitik skal prioritere denne udfordring højt; mener, at denne prioritering gælder for alle målene for regionalpolitikken, og fremhæver behovet for at sikre, at konkurrenceevnen i Europa er garanteret gennem internationale standarder; henstiller til industrien at deltage i innovation på miljøområdet, eftersom iværksættere er vigtige for en større udbredelse af miljøinnovation på regionalt plan; bemærker i denne forbindelse, at tilvejebringelse af information til iværksættere gennem demonstration af nye forretningsmuligheder vil være afgørende for, om en strategi, der sigter mod udvikling af en økonomi med effektiv ressourceudnyttelse og en bæredygtig industri, bliver en succes.
43.

glæder sig over den nylige undertegnelse af en aftale mellem EU og UNESCO om at afsætte et beløb af 1 mio. EUR til en ekspertfacilitet til støtte for styringen i den kulturelle sektor og for at sætte regeringerne i udviklingslandene i stand til at drage fordel af ekspertviden med henblik på at udforme effektive og bæredygtige kulturpolitikker;
32.

erkender, at det at have kvalificeret og veluddannet personale til at arbejde med små børn, har de mest bemærkelsesværdige konsekvenser for kvaliteten af ECEC-tjenesterne, og opfordrer medlemsstaterne til at øge den faglige standard ved at indføre anerkendte kvalifikationer for dem, der arbejder på ECEC-området; bemærker, at også andre faktorer, herunder det talmæssige forhold mellem pædagoger og børn, gruppernes størrelse og undervisningsplanerne kan influere på kvaliteten;
E.

der henviser til, at sagerne vedrørende aktivisterne Jabbar Savalan og Bakhtiyar Hajiyev er særlig foruroligende, der henviser til, at Savalan, et medlem af ungdomsgruppen under det aserbajdsjanske Folkefrontsparti (APFP), og Hajiyev, en aktivist og tidligere kandidat til parlamentet, tilsyneladende blev sigtet for at bruge Facebook til at opfordre til demonstrationer imod regeringen; der henviser til, at Savalan blev idømt to et halvt års fængsel for angiveligt at have været i besiddelse af narkotika; der henviser til, at Hajiyev blev arresteret den 4. marts efter på Facebook at have opfordret til demonstrationer imod regeringen, og at der nu forestår ham to år i fængsel for angiveligt at have unddraget sig militærtjeneste; der henviser til, at der hersker alvorlig tvivl, hvad angår retfærdigheden af retssagerne imod Savalan og Hajiyev,
50.

opfordrer derfor Kommissionen til at sikre, at Schengen-reglerne fuldt ud respekteres, og at ethvert forslag fra Kommissionen bør behandles med anvendelse af den europæiske metode; erkender nødvendigheden af intelligente ydre grænser og behovet for en bedre forvaltning af dem og for en effektiv og troværdig politik for de ydre grænser; mener, at kontrollen af adgangen til EU's territorium er en af de vigtigste opgaver for et område uden indre grænser, at grænsekontrollen ved EU's ydre grænser hele tiden skal forbedres for at modvirke nye indvandrings- og sikkerhedsrisici, og at det derfor er nødvendigt at indføre en afbalanceret visumpolitik; opfordrer i den forbindelse Kommissionen til at afslutte etableringen af SIS II-systemet, VIS og Eurodac samt det nye it-agentur; minder om, at den effektive og integrerede forvaltning af EU’s ydre og indre grænser og en visumpolitik er nært forbundet med hinanden og et væsentligt redskab for migrations- og asylpolitikken, herunder for mobiliteten og for at undgå misbrug; beklager, at SIS II stadig ikke er operationelt, og anmoder Kommissionen om at øge indsatsen for at få systemet på plads og vil fortsat nøje overvåge bevillingerne dertil fra EU-budgettet;
32.

anser det for at være af altafgørende betydning, at de registreredes rettigheder kan håndhæves; bemærker, at der kan indføres class action-retssager (gruppesøgsmål) som et instrument, hvormed enkeltpersoner kollektivt kan forsvare deres datarettigheder og kræve erstatning for skader, der er forvoldt i forbindelse med brud på datasikkerheden; bemærker dog, at dette tiltag skal være underlagt begrænsninger for at undgå misbrug; anmoder Kommissionen om at præcisere forbindelsen mellem dens meddelelse om databeskyttelse og den igangværende offentlige høring om kollektive klageordninger; opfordrer derfor til at indføre en kollektiv klagemekanisme for brud på databeskyttelsesreglerne med henblik på at give registrerede mulighed for at få skadeserstatning;
64.

opfordrer til, at støtte i medfør af udviklings- og investeringspartnerskabsaftaler gøre afhængig at visse specifikke tilsagn, som fastsættes på forhånd gennem en dialog mellem Kommissionen og medlemsstaterne; mener, at sådanne forhåndsbetingelser skal omfatte krav til medlemsstaterne om at gennemføre reformer til sikring af, at midlerne anvendelse effektivt på områder, der direkte falder ind under samhørighedspolitikken, at medlemsstaterne om nødvendigt skal opfordrer til at gøre det, og at støtten skal gøres afhængig af sådanne betingelser; opfordrer til, at dem, der er involveret i forvaltningen af operationelle programmer, skal have mulighed for at påvirke konditionaliteten; mener, at det vil være rimeligt blandt disse betingelser at inddrage en fuldstændig gennemførelse af gældende EU-lovgivning (f.eks. prisregulering, udbud, transport, miljø og sundhed) for således at kunne forhindre uregelmæssigheder og sikre effektiviteten; afviser dog krav om, at medlemsstaterne skal gennemføre grundlæggende sociale og økonomiske reformer; mener, at alle betingelser fuldt ud bør respektere nærheds- og partnerskabsprincippet;
35.

er bekymret over, at Revisionsretten i sin årsberetning for regnskabsåret 2009 om 8., 9. og 10. Europæiske Udviklingsfonds aktiviteter konstaterede, at udbetalinger i forbindelse med budgetstøtten var behæftet med mange ikke-kvantificerbare fejl, som skyldtes, at det ikke formaliseret og velstruktureret var påvist, at betingelserne for betalingen var opfyldt; noterer samtidig og glæder sig over, at Revisionsretten inden for rammerne af den 10. EUF bemærkede en væsentlig forbedring, når det drejer sig om at vise, at et projekt er støtteberettiget, som følge af de klarere rammer for vurderingen heraf, som nu anvendes rutinemæssigt;
—

der henviser til arbejdsdokumenterne fra Kommissionens tjenestegrene "Frequently asked questions in relation with Commission Decision of 28 November 2005 on the application of Article 86(2) of the EC Treaty to State aid in the form of public service compensation granted to undertakings entrusted with the operation of services of general economic interest, and of the Community Framework for State aid in the form of public service compensation" (ofte stillede spørgsmål vedrørende Kommissionens beslutning af 28. november 2005 om anvendelse af bestemmelserne i EF-traktatens artikel 86, stk. 2, på statsstøtte i form af kompensation for offentlig tjeneste ydet til visse virksomheder, der har fået overdraget at udføre tjenesteydelser af almindelig økonomisk interesse) (SEK(2007)1516) og "Frequently asked questions concerning the application of public procurement rules to social services of general interest" (ofte stillede spørgsmål vedrørende anvendelsen af reglerne for offentlige indkøb på socialydelser af almen interesse) (SEK(2007)1514),
1.

opfordrer de ungarske myndigheder til at tage stilling til de spørgsmål og forbehold, som Venedig-Kommissionen har rejst, og til at gennemføre dens henstillinger enten ved at ændre den nye grundlov eller gennem fremtidige forfatningslove eller almindelige love, navnlig med henblik på: a) aktivt at søge enighed, sikre større åbenhed og fremme en bred politisk og samfundsmæssig opbakning og en bred offentlig debat i forbindelse med udarbejdelsen og vedtagelsen af de kommende forfatningslove i medfør af den nye grundlov b) kun at vedtage meget grundlæggende og klart afgrænsede forfatningslove vedrørende skatte- og pensionssystemer, familiepolitik og kultur-, religions- og socio-økonomisk politik, så fremtidige regeringer og demokratisk valgte lovgivende forsamlinger får mulighed for at træffe deres egne afgørelser om disse politikker; at ændre Budgetrådets nuværende mandat c) i grundloven og præamblen at sikre lige beskyttelse af alle borgeres rettigheder, uanset hvilken religiøs, seksuel, etnisk eller anden samfundsgruppe de tilhører, jf. artikel 21 i chartret om grundlæggende rettigheder d) udtrykkeligt i grundloven, herunder i præamblen, at garantere, at Ungarn vil respektere andre landes territoriale integritet, når landet forsøger at støtte etniske ungarere, der bor i udlandet e) at bekræfte retssystemets uafhængighed ved at give forfatningsdomstolen ret til at gennemgå budgetrelateret lovgivning uden undtagelser, som krævet i Den Europæiske Menneskerettighedskonvention og retspraksis i forbindelse hermed, ved at ændre bestemmelsen om nedsættelse af den obligatoriske pensionsalder for dommere og ved udtrykkeligt at garantere en uafhængig forvaltning af retssystemet f) udtrykkeligt i den nye grundlov at beskytte alle grundlæggende borgerlige og sociale rettigheder i overensstemmelse med Ungarns internationale forpligtelser, at forbyde dødsstraf, livsvarigt fængsel uden prøveløsladelse og forskelsbehandling på grundlag af seksuel orientering, i tilstrækkelig grad at garantere beskyttelsen af de grundlæggende rettigheder og at gøre det klart, at grundlæggende rettigheder erhverves ved fødslen og er umistelige g) at sikre, at omorganiseringen af ordningen med parlamentariske kommissærer ikke kommer til at indebære en udvanding af de nuværende garantier med hensyn til beskyttelse og fremme af nationale mindretals rettigheder, beskyttelsen af persondata og offentlighedens adgang til relevante oplysninger og en trussel mod de forskellige ansvarlige organers uafhængighed på disse områder h) at sikre at indarbejdningen af charteret om grundlæggende rettigheder i den nye grundlov ikke kommer til at skabe problemer vedrørende fortolkning og overlappende beføjelser mellem nationale domstole, den nye ungarske forfatningsdomstol og EU-Domstolen;